Allen den, die disen brief ansehent oder hoͤrent lesen nu oder har nach, vˀgich ich, Wernher, der vogt, daz ich ze gerichte sasz ze Brugg vor der stat,
un̄ kan fùr mich in gerichtes wise ✳ Ita von Ecquile ✳ mit Johansen vō Ecquile, ir bruͦder, der ir mit rechtˀ urteil ze vogte geben wart vor
gerichte, und Adelheit, ir tochter, un̄ Uͦlrich zuͦ dē Kënel, ✳ der ir mit urteil ze vogte geben wart, un̄ vˀgahen offenlich gesunt libes und
sinnes, daz si ze koͧffen hant gùgeben ✳ ✳ den erwirdigē, geistlichē froͧwē, der eppthissin und dem convent gemeinlich ze Chùnigsfelt, Sant
Claren ordens, gùlegē in Costentzˀ bistuͦm, holtz und velt dez Eitenberg, dz si hatten ein halbē an Eitenbgˀ, dz gùlegē ist zwischent dē Sthapher
un̄ Uͦlrich Stellin, mit allē dē rechte, als si untz har gùbracht hant, ✳ also daz mā einē wagen weg sol habē in dz holtz, ✳ un̄ einē andˀn weg sol
mā han, wenne es nùt in nutz lit, ✳ umb fûnf und drissig phunt nûwˀ phennigē Zovingˀ mùntz, ✳ un̄ verjahen oͧch dez, ✳ daz dˀ phennīgē gar un̄ gentzlich
gùwert werē ✳ un̄ in ir nutz vˀkert hetten, ✳ un̄ gabē die vorḡ Ita un̄ Hans un̄ Adelheit un̄ Uͦlrich zuͦ dē Kënel die vorḡ guͤtˀ uf als urteil gab
Walther dē Meiier vō Rùbiswile an der vorgen̄ epthissin un̄ cōventes stat, der iro gewisser amptmā zù dē zittē waz, ✳ mit allē nûtzē un̄ rechte, so dar
zuͦ hoͤrt, un̄ geviel da mit gesamnotter urteil bi dē eide, ✳ daz dˀ vorḡ koͧfft also uf geben un̄ gevertigot un̄ dz er wol kraft sol un̄ mag han nu und
har nach, ✳ un̄ geloͧptē oͧch da fùr sich un̄ fur iro erben, dez selbē guͦtes wer ze sin fûr recht man lehen vō minē gnedigˀ hˀrē, dē hertzogē vō Oͤsterich, nu
und har nach, un̄ wider disen koͧff niemer ze tuͦn mit geistlichē noch mit weltlichē gericht noch ane gerichte, ✳ wa mit dˀ vorḡ koͧff krencht moͧchte wˀdē
nu un̄ har nach. ✳ oͧch het die vorḡ Ita drie tochtˀre, ✳ Geri ✳ un̄ Ita ✳ un̄ Greta, die noͧch zuͦ ir elichē alter nût komē sint, un̄ fûr die tochˀran het si ✳ ✳ dien
vorḡ geistlichē froͧwen ze bûrgē geben ✳ Ruͤdin Scherntzer von Lupphang ✳ un̄ Uͦlrich zem Kênel von Bire. wenne si dez vorḡ klosters amptmā manot und
wa si des nût entettent, da sint si der vorḡ epthissin un̄ cōventes viertzig phunt gevallen sin ✳ an alle wider rede. ✳ wer aber, daz der vorḡ bùrgē
einer sturbe oder unnùtz wùrde, da solte des vorḡ klosters amptmā einē manen und solte der leisten ze Brugge an einē offenē wirt an geverde,
untz das er einē andˀn gebe an dez stat, ✳ der also guͦt wer. ich, Ruͦdolf Scherntzer, un̄ Uͦlrich ze dem Kënel, fùrjehen un̄ binden ûns ze der
vorḡ burgschaft nach der wisse, als vor gûschriben ist. ✳ hie bi was Johans Bluͦm, schulth̄ ze Brugg, ✳ Ruͤdigˀ Rot, ✳ Chuͤni von Hotwil, ✳ Johans vō Hotwil, Gerung Scherdelos, ✳ Uͤli Wernher, ✳ Johans Claus, ✳ der Baseler, burgˀ ze Brugga, Johans von Ecquile, Uͦlrich ze dem Kënel und ander erber
lùt gnuͦg✳ oͧch ze einer meren sicherheit aller dirre vor gûschribenē sache, ✳ so han ich, Wernher der vogt, durch beiderteil bett willē disē
brief besigelt mit minē eigenē insigel. ✳ dirre brief wart gegeben ze Brugg vor der stat, do man zalte vō gottes geburt drùzehenhundtˀ
jar, dar nach in sibenden und viertzigosten jar, an sant Francisscus abent. ✳